Document ID: /roh_data/filtered/swiss_laws_in_ROHinterleaved.jsonl.gz/16295

This text was translated from FR into Rumantsch Grischun.

La cession de parts sociales requiert l’approbation de l’assemblée des associés. Cette dernière peut refuser son approbation sans en indiquer les motifs. Les statuts peuvent déroger à cette réglementation:1. en renonçant à exiger l’approbation de la cession;2. en déterminant les motifs pour lesquels l’approbation de la cession peut être refusée;3. en prévoyant que l’approbation peut être refusée si la société propose à l’aliénateur de lui reprendre ses parts sociales à leur valeur réelle;4. en excluant la cession de parts sociales;5. en prévoyant que l’approbation peut être refusée lorsque l’exécution d’une obligation d’effectuer des versements supplémentaires ou de fournir des prestations accessoires est douteuse et que les sûretés exigées par la société n’ont pas été fournies. Lorsque les statuts excluent la cession de parts sociales ou que l’assemblée des associés refuse de l’approuver, le droit de sortir de la société pour de justes motifs est réservé.

La cessiun da quotas da basa sto vegnir approvada da la radunanza dals societaris. La radunanza dals societaris po refusar l’approvaziun senza inditgar motivs. Ils statuts pon divergiar da questa regulaziun:1. renunziond a la necessitad d’approvar la cessiun;2. fixond ils motivs che giustifitgeschan da refusar l’approvaziun;3. prevesend che l’approvaziun po vegnir refusada, sche la societad offra a l’alienader da surpigliar las quotas da basa a la valur reala;4. excludend la cessiun;5. prevesend che l’approvaziun po vegnir refusada, sch’i vegn dubità che las obligaziuns statutaras da far pajaments supplementars u da furnir prestaziuns accessoricas vegnian ademplidas e sch’i na vegn betg prestada ina segirezza che la societad pretenda. Sch’ils statuts excludan la cessiun u sche la radunanza dals societaris refusa dad approvar la cessiun, resta resalvà il dretg da sortida per motivs impurtants.